شڪيل عادل زاده

شڪيل عادل زاده  پاڪستان جو هڪ ناول نگار ، صحافي ۽ ملٽي پبلشڊ ڊائجسٽ سب رنگ جو اڳوڻو ايڊيٽر آهي. هو پهرين فيبروري 1938ع  تي مراد آباد ، اتر پرديش ، برطانوي هندستان ۾ پيدا ٿيو، سندس اصل نالو محمد شڪيل آهي. جون ايليا کيس شڪيل عادل زادو قلمي نالو ڏنو. هن جي پيءُ مرادآباد کان هڪ اردو ماهوار رسالو مسافر  ڇاپيندو هو، جنهن جي ادارت رئيس امروهوي جي ذمي هئي. شڪيل جي رئيس امروهوي سان گهريلو اُٿي ويٺي هُئي، رئيس امروهوي جو سڀ خاندان علم ۽ ادب سان لاڳاپيل هو ۽ هندوستان جي مشهور فلمساز ڪمال امروهوي جو سئوٽ هو. ايئن شڪيل عادل زاده کي صحافت، ادب ۽ فن سان شوق پيدا ٿيو. شڪيل عادل زاده 1957ع ۾ ڪراچي آيو ۽ رئيس امروهوي جي اخبار شيراز ۽ ماهوار انشا سان وابستا ٿي ويو. اُن انشا کي عالمي ڊائجسٽ جو روپ ڏنو جيڪو تمام جلدي هڪ گُهڻ ڇپائتو رسالو بڻجي ويو. شکیل عادل زادہ (سوانحی خاکہ)، تحریر:عقیل عباس جعفری، کراچی  شڪيل عادل زاده پهرين فيبروري 1970ع ۾ پنهنجو رسالو سب رنگ جاري ڪيو. ان رسالي ۾ سڄي دنيا جي شاهڪار لکڻين جي چُونڊ ڪئي ويندي هئي ۽ قائدا، املا، انشا جي زبان جي صحت ۽ درستي جو ڌيان رکيو ويندو هو. سونا گهاٽ ڪا پجاري، غلام روحين، انڪا، امبر بيل ۽ بازي گر ان ڊائجسٽ جا مشهور سلسلا هئا. هي رسالو ڏسندي ئي ڏسندي اردوءَ جو سڀ کان وڌيڪ ڇپجندڙ رسالو بڻجي ويو، پر آهستي آهستي ان رسالي جي ڇپائي ۾ وِٿي وَڌڻ لڳي هئي. آخرڪار ڊسمبر 2009ع ۾ اهو رسالو بند ٿي ويو. عقيل عباس جعفري، پاڪستان ڪرونيڪل , ورثہ / فضلي سنز، ڪراچي، 2010ء، ص 309 

 وڌيڪ ڏسو 
 سب رنگ
 بازيگر 

 حوالا 

زمرو:پاڪستاني مسلم شخصيتون
زمرو:جيئرا ماڻهو
زمرو:1938ع جون پيدائشون